da fr cs da da fr he en da da it de en he da da da da da da da da fr nl es en da da et da da da en da da et da en da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Græskarmuffins med Nutella og flødeost
Jeg har holdt en lang pause med at bage muffins, da jeg ofte synes at de bliver tørre for hurtigt, men da jeg scrollede henover denne muffinsopskrift på facebook, kom jeg i tanke om at jeg havde en dåse græskarmos stående bagerst i skabet, og Nutella har vi som regel (ikke at jeg er den store aftager), så der skulle blot indkøbes en pakke flødeost, så var jeg klar til bagning.
Disse muffins er skønne og saftige, og man bliver overordentlig snasket af at spise dem; selve kagen smager krydret og lækkert, og toppingen er klistret på den gode måde. Da det var en amerikansk opskrift, har jeg justeret sukkermængderne en del, da amerikanske kager oftest er ALT for søde til min smag. Græskarmos er ikke standardvare i de danske supermarkeder (selvom den omtalte dåse vist blev købt i Føtex), så jeg anfører blot mosens vægt, så kan du jo koge noget græskar og komme det i en blender.
Der bliver temmelig mange muffins, og de smager allerbedst når de er bløde og nybagte – snyd ved at komme en kold muffin 15 sekunder i microen 😉
200 g hvidt sukker
125 g brun farin
½ tsk stødt ingefær
½ tsk stødt allehånde
100 g smeltet smør
200 g flødeost natural
3 spsk hvidt sukker
Tænd ovnen på 175 grader og smør dine muffinsforme med smør eller olie,
Find to skåle frem og kom alle de tørre ingredienser i den ene. Bland dem grundigt. Kom græskarmos, æg og smeltet smør i den anden skål og pisk det let sammen. Kom de våde ingredienser ned i de skålen med melblandingen og rør godt med en grydeske. Når dejen er homogen fordeles den i de 18 forme – de skal fyldes trekvart op med dej.
Pisk flødeost sammen med sukker, vaniljesukker og æg. Kom omkring en spiseskefuld ostecreme ovenpå hver muffin. Kom også en skefuld Nutella på hver muffin, og brug en tandstikker til en vende rundt i hver muffin.
Bag kagerne 20-25 minutter midt i ovnen. Lad kagerne køle af på en rist og vend dem så ud af formene. Nyd dine muffins – og husk at bevæbne dig med en serviet!
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.